section_heading: Tehničke informacije
paragraph_text: Opće značajke<br> Tijelo gitare obično je izrađeno od tri dijela, i to od johe, ili jasena, dok je vrat gitare izrađen od javora s orahovom prugom na poleđini kroz koji je provučena vratna šipka.<br> Vrat izrađen u cijelosti od javora, podrazumijeva i hvataljku vrata u tom paketu, dok hvataljka od palisandera na tijelu vrata čini ga zbog svog zaobljenja debljim. Zanimljivo, unatoč tomu za usporedbu prosječni Lead model ima za otprilike 1 mm uži vrat pri kobilici od Stratocaster i Telecaster modela iz tog vremena (na 21. polju širina vrata je ista za oba modela, i iznosi 55,4 mm).<br> Položaj elektromagneta na modelima Lead I, i Lead II, je isti (dvostruki pri mostu, i jednostruki pri vratu gitare).<br> Sustav uzemljenja u sve tri serije nije završen samo spojem na ploču gitare, nego ju čini instalacija koja se pod njom (pločom) proteže, u džepu šupljine tijela gitare, povezujući tako u jednu cjelinu elektromagnete i trodjelni preklopnik do spoja na mostu gitare, da bi potom zajedničkim spojem sve završno spojeno na ploču gitare.<br> Kasniji Fender Lead modeli dizajnom imaju izražajnije obrise (konture) tijela, uz dodatne dvije varijacije glave gitare od kojih jedna iz 1950-te godine koristi alate izvedbe 'mekših' kontura što nas podsjeća na Dan Smith model Stratocastera. Profil vrata, i debljina glave gitare, tijekom proizvodnje u Lead modlima varira od modela, do modela. Modeli su u završnici premazani s poliuretan lakom koji promjenom na više, ili niže temperature puca, i tako stvara neugledne hrapave, otvorene pore na drvenoj površini. Osim toga, završnica mnogih modela je i 'mutna', što navodi na zaključak da ipak nije urađena na zavidnoj kvaliteti.